CELEX: 62020CA0584
Language: el
Date: 2021-07-15 00:00:00
Title: Συνεκδικασθείσες υποθέσεις C-584/20 P και C-621/20 P: Απόφαση του Δικαστηρίου (τμήμα μείζονος συνθέσεως) της 15ης Ιουλίου 2021 — Eυρωπαϊκή Επιτροπή κατά Landesbank Baden-Württemberg (C-584/20 P), Ενιαίο Συμβούλιο Εξυγίανσης κατά Landesbank Baden-Württemberg (C-621/20 P) [Αίτηση αναιρέσεως – Τραπεζική Ένωση – Ενιαίος Μηχανισμός Εξυγίανσης (ΕΜΕ) – Ενιαίο Ταμείο Εξυγίανσης (ΕΤΕ) – Υπολογισμός των εκ των προτέρων εισφορών για το έτος 2017 – Κύρωση απόφασης του Ενιαίου Συμβουλίου Εξυγίανσης (ΕΣΕ) – Υποχρέωση αιτιολoγήσεως – Εμπιστευτικά δεδομένα – Νομιμότητα του κατ’ εξουσιοδότηση κανονισμού (ΕΕ) 2015/63]

30.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 349/13
            
         
      Απόφαση του Δικαστηρίου (τμήμα μείζονος συνθέσεως) της 15ης Ιουλίου 2021 — Eυρωπαϊκή Επιτροπή κατά Landesbank Baden-Württemberg (C-584/20 P), Ενιαίο Συμβούλιο Εξυγίανσης κατά Landesbank Baden-Württemberg (C-621/20 P)
      (Συνεκδικασθείσες υποθέσεις C-584/20 P και C-621/20 P) (1)
      
      (Αίτηση αναιρέσεως - Τραπεζική Ένωση - Ενιαίος Μηχανισμός Εξυγίανσης (ΕΜΕ) - Ενιαίο Ταμείο Εξυγίανσης (ΕΤΕ) - Υπολογισμός των εκ των προτέρων εισφορών για το έτος 2017 - Κύρωση απόφασης του Ενιαίου Συμβουλίου Εξυγίανσης (ΕΣΕ) - Υποχρέωση αιτιολoγήσεως - Εμπιστευτικά δεδομένα - Νομιμότητα του κατ’ εξουσιοδότηση κανονισμού (ΕΕ) 2015/63)
      (2021/C 349/16)
      Γλώσσα διαδικασίας: η γερμανική
      
         Διάδικοι
      
      
         (Υπόθεση C-584/20 P)
      
      
         Αναιρεσείουσα: Ευρωπαϊκή Επιτροπή (εκπρόσωποι: Δ. Τριανταφύλλου, A. Nijenhuis, V. Di Bucci και A. Steiblytė)
      
         Λοιποί διάδικοι στη διαδικασία: Landesbank Baden-Württemberg (εκπρόσωποι: H. Berger και M. Weber, Rechtsanwälte), Ενιαίο Συμβούλιο Εξυγίανσης (ΕΣΕ) (εκπρόσωποι: K.-P. Wojcik, P. A. Messina, J. Kerlin και H. Ehlers, επικουρούμενοι από τους H.-G. Kamann και P. Gey, Rechtsanwälte, και F. Louis, avocat)
      
         Παρεμβαίνον υπέρ της αναιρεσείουσας: Βασίλειο της Ισπανίας (εκπρόσωπος: J. Rodríguez de la Rúa Puig)
      
         Παρεμβαίνουσα υπέρ του Landesbank Baden-Württemberg: Fédération bancaire française (εκπρόσωποι: A. Gosset-Grainville, M. Trabucchi και M. Dalon, avocats)
      
         (Υπόθεση C-621/20 P)
      
      
         Αναιρεσείον: Ενιαίο Συμβούλιο Εξυγίανσης (ΕΣΕ) (εκπρόσωποι: K. P. Wojcik, P. A. Messina, J. Kerlin και H. Ehlers, επικουρούμενοι από τους H. G. Kamann και P. Gey, Rechtsanwälte, και F. Louis, avocat)
      
         Λοιποί διάδικοι στη διαδικασία: Landesbank Baden-Württemberg (εκπρόσωποι: H. Berger και M. Weber, Rechtsanwälte), Ευρωπαϊκή Επιτροπή (εκπρόσωποι: Δ. Τριανταφύλλου, A. Nijenhuis, V. Di Bucci και A. Steiblytė)
      
         Παρεμβαίνον υπέρ του αναιρεσείοντος: Βασίλειο της Ισπανίας (εκπρόσωπος: J. Rodríguez de la Rúa Puig)
      
         Παρεμβαίνουσα υπέρ του Landesbank Baden-Württemberg: Fédération bancaire française, με έδρα το Παρίσι (Γαλλία) (εκπρόσωποι: A. Gosset-Grainville, M. Trabucchi και M. Dalon, avocats)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί την απόφαση του Γενικού Δικαστηρίου της Ευρωπαϊκής Ένωσης, της 23ης Σεπτεμβρίου 2020, Landesbank Baden-Württemberg κατά ΕΣΕ (T-411/17, EU:T:2020:435).
               
            
                  2)
               
               
                  Ακυρώνει την απόφαση του Ενιαίου Συμβουλίου Εξυγίανσης στην εκτελεστική σύνοδό του της 11ης Απριλίου 2017, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το έτος 2017 (SRB/ES/SRF/2017/05), καθόσον αφορά τη Landesbank Baden-Württemberg.
               
            
                  3)
               
               
                  Τα αποτελέσματα της απόφασης του Ενιαίου Συμβουλίου Εξυγίανσης στην εκτελεστική σύνοδό του της 11ης Απριλίου 2017, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το έτος 2017 (SRB/ES/SRF/2017/05), καθόσον αφορά τη Landesbank Baden-Württemberg, διατηρούνται μέχρι την έναρξη ισχύος, εντός εύλογης προθεσμίας η οποία δεν μπορεί να υπερβαίνει τους έξι μήνες από την ημερομηνία δημοσίευσης της παρούσας απόφασης, νέας απόφασης του Ενιαίου Συμβουλίου Εξυγίανσης σχετικά με τον καθορισμό της εκ των προτέρων εισφοράς του ιδρύματος αυτού στο Ενιαίο Ταμείο Εξυγίανσης για το έτος 2017.
               
            
                  4)
               
               
                  Η Ευρωπαϊκή Επιτροπή φέρει τα δικαστικά έξοδά της τα σχετικά τόσο με την πρωτόδικη όσο και με την αναιρετική διαδικασία.
               
            
                  5)
               
               
                  Το Ενιαίο Συμβούλιο Εξυγίανσης φέρει, πέραν των δικαστικών του εξόδων των σχετικών τόσο με την πρωτόδικη όσο και με την αναιρετική διαδικασία, τα δικαστικά έξοδα της Landesbank Baden-Württemberg τα σχετικά με την πρωτόδικη διαδικασία.
               
            
                  6)
               
               
                  Η Landesbank Baden-Württemberg, η Fédération bancaire française και το Βασίλειο της Ισπανίας φέρουν τα δικαστικά έξοδά τους τα σχετικά με την αναιρετική διαδικασία.
               
            
         (1)  ΕΕ C 423 της 7.12.2020
      
      
         ΕΕ C 443 της 21.12.2020.